ብድሕሪ'ዚ ፍጻሜ፡ ምኒስትሪ ምክልኻል ኢትዮጵያ፡ እቲ ተግባር ኣንጻር ሕገ መንግስቲ እታ ሃገር ምዃኑ ብምግላጽ፡ ሰራዊት ምክልኻል ኢትዮጵያ፡ ብልዑል መስዋእቱ፣ ሉኡላውነት ሃገርን ዞባዊ ሰላምን ብምኽባር ዘኹርዕ ታሪኽ ዝሰርሐ ሰራዊት ልምዓትን ሰላምን ምዃኑ ገሊጹ። ኣብ ርእሲኡ ባህሪያውን ሰብ ሰርሖን ጸገማት ህዝቢ ብጉልበቱን ንዋቱን እናተሳተፈ ዝምክት፣ ኣንጻር ሓይልታት ግብረ ሽበራን ዘረግቲ ሰላምን ዝቖመ ሃገራዊ ሓይሊ ምዃኑ ብምግላጽ፡ እቶም "ሰላምን ድሕነትን ሃገር ዘይደልዩ ጉጅላውያን ሓይልታት" ዝበሎም ኣንጻር ሕገ መንግስቲ እታ ሃገር ንዘውጽእዎ መግለጺ ክእርምዎ ጸዊዑ። ክለሳ ትካላት ፀጥታን ድሕንነትን ቀሊል'ዶ ይኸውን?
